У траўні 2009 г. студэнты 1 курса праграмы “Гісторыя Беларусі і культурная антрапалогія” пісалі эсэ на тэму “Беларускія сімвалы Вільні”. Адбывалася гэта напрыканцы вывучэння курса гісторыі Беларусі ХІХ – ХХІ ст. (выкладчыкі А.Смалянчук і З.Шыбека). Найчасцей называліся Каліноўскі і Скарына, Віленская беларуская гімназія і Росы, Вострая Брама. Таксама ў эсэях фігуравалі Базыліянскія муры, “Наша Ніва”, Замак Гедыміна, Віленскі універсітэт, касцёл святой Ганны, Віленскі беларускі музей, браты Луцкевічы.